JY LEES NOU Kook soos ’n sjef: Varknek met appelvulsel
Aitsa! ... met appels! Die klassieke liefdesverhouding tussen varkvleis en appels sorg weer vir hierdie wengereg.
8 - 10 porsies
• 2 groen appels, in blokkies gekap • 45 ml (3 e) gekapte koljanderblare en/of kruisement • 230 g roomkaas • 250 ml (1 k) gerasperde sterk cheddarkaas • 250 ml (1 k) gekapte pekanneute
Varkvleis • 1,7 kg ontbeende varknek, vel verwyder • sout en peper
• 80 ml (1/3 k) appelpuree
• 60 ml (¼ k) tamatiepuree
• 15 ml (1 e) appelasyn • 30 ml (2 e) sojasous • 30 ml (2 e)) bruinsuiker • 375 ml (1½ k) heuning • 7 ml (1½ t) paprika • 5 ml (1 t) mosterdpoeier • 2 ml (½ t) fyn gemmer Verhit jou oond tot 180 °C. Maak eerste die vulsel: Meng al die bestanddele vir die vulsel.
Sit die varknek met die kant wat die meeste vet het na onder. Geur met sout en peper. Kap dit effens platter met ’n vleishamer, of met die rand van ’n kleinbordjie.
Versprei die vulsel egalig oor die varknek, rol die vleis op en bind dit goed vas met tou. Geur die buitekant met sout en peper, vryf olyfolie daarin en sit op ’n oondrakkie bo-op ’n oondpan.
Meng al die bestanddele vir die bedruipsous.
Verf die bedruipsous oor die hele varknek. Sit foelie bo-oor (blink kant na die vleis) en oondbraai dit vir ongeveer 1 uur teen 180 °C.
Verwyder die foelie en oondbraai nog 30 minute totdat die varkvleis net-net gaar is en dit bo-op liggies goudbruin is.
Sit voor met ’n interessante slaai van bros, vars appelslaai en ’n hand vol roketblare en komkommerrepies. Voeg gekapte koljanderblare en dun skyfies brie-kaas by, en rond af met dun ringe rooi-uie.
Varkvleis het ’n delikate proteïenstruktuur en alle snitte smaak sappiger as dit eers “rus” voordat dit voorgesny word. ’n Groot boud of oondbraaistuk kan tot 10 minute iewers in die kombuis “rus” en kleiner snitte soos tjops kan vir 5 minute rus voordat dit gesny word.